Document ID: 31997D0628

A Bizottság határozata
(1997. július 28.)
az "ANIMO" üzenet kódolásáról szóló 93/70/EGK határozat módosításáról
(EGT vonatkozású szöveg)
(97/628/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 92/118/EGK irányelvvel [1] módosított, az egyes élő állatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre [2] és különösen annak 20. cikke (3) bekezdésére,
mivel a 94/295/EK határozattal [3] módosított 93/70/EGK határozattal [4] az ANIMO üzenet gyors megértésének biztosítása érdekében a Bizottság meghatározta az állatokra és az állati termékekre használandó kódokat;
mivel a szerzett tapasztalatok ismeretében lényeges változtatásokat hajtottak végre az adatállományban az állati termékekre vonatkozó kódokkal kapcsolatban, használatuk javítása érdekében;
mivel a 93/70/EGK határozat mellékletét módosítani kell annak érdekében, hogy igazodjon az új szoftver megfelelő adatállományához;
mivel az a tény, hogy egyes élő állatok és állati termékek szerepelnek a kódrendszerben, nem jelenti azt, hogy az üzenetet kötelező az ANIMO számítógépes hálózaton keresztül elküldeni;
mivel az élő állatok és állati termékek kódrendszerét akkor vizsgálják felül, amikor a Shift program bevezetéséhez szükséges határozatokat elfogadják;
mivel az e határozatban meghatározott intézkedések összhangban vannak az Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 93/70/EGK határozat melléklete helyébe e határozat melléklete lép.
2. cikk
Ennek a határozatnak a tagállamok a címzettjei.
Kelt Brüsszelben, 1997. július 28-án.

Labels: 12
3
17
6